Document ID: /roh_data/filtered/fineweb-2-filterrobots_roh.jsonl.gz/22749

En ina communicaziun communabla scrivan las uniuns ch'il tema saja simpatic sin l'emprima egliada. Il text d'iniziativa na correspundia però betg a la tendenza a lunga vista, nua che adina dapli animals naschian, tras selecziun, senza corna. Introducir ina contribuziun per animals cun corna pudess er influenzar la finamira da la protecziun d'animals, scrivan las organisaziuns. Vitiers concurrenzass la nova contribuziun per animals cun corna autras mesiras da la politica agrara.
L'iniziativa dal pievel «Per la dignitad dals animals da niz» u curt l'iniziativa davart las vatgas cun corna, vegn votada dal suveran svizzer ils 25 da november.
RR novitads 16:00